21989A0519(03)



AL DOILEA PROTOCOL ADIȚIONAL

la Acordul dintre Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate

COMUNITATEA ECONOMICĂ EUROPEANĂ,

pe de o parte, și

REPUBLICA ISLANDA,

pe de altă parte,

AVÂND ÎN VEDERE Acordul dintre Comunitatea Economică Europeană și Republica Islanda, semnat la Bruxelles, la 22 iulie 1972, denumit în continuare „acord”, și Protocolul adițional la acord ca urmare a aderării Regatului Spaniei și a Republicii Portugheze la Comunitate, semnat la Bruxelles, la 14 iulie 1986,

ÎNTRUCÂT, în conformitate cu Regulamentul (CEE) nr. 839/88, perceperea drepturilor vamale aplicabile de către Comunitatea celor zece anumitor produse importate din Spania și Portugalia a fost complet suspendată din momentul în care nivelul acestor drepturi a scăzut la 2 % sau mai puțin;

ÎNTRUCÂT, la data de 15 iunie 1988, miniștrii statelor membre ale Asociației Europene a Liberului Schimb au convenit în legătură cu luarea de măsuri similare în ceea ce privește produsele importate din Spania;

ÎNTRUCÂT protocolul adițional la acord nu prevede ca Republica Islanda să suspende taxelor vamale aplicabile produselor importate din Spania;

ÎNTRUCÂT, cu toate acestea, nu este necesară nici o altă măsură în ceea ce privește schimburile comerciale între Republica Islanda și Republica Portugheză, dat fiind că drepturile vamale aplicabile produselor reglementate de acord, importate din Portugalia în Islanda, au fost deja eliminate înainte de aderarea acestui stat la Comunitate,

DECID de comun acord să prevadă suspendarea totală a drepturilor vamale aplicabile produselor reglementate de acord, importate din Spania în Islanda, în cazul în care nivelul acestor drepturi scade la 2 % sau mai puțin, și

ÎNCHEIE PREZENTUL PROTOCOL:

Articolul 1

(1) În conformitate cu articolul 3 din protocolul adițional la acord, perceperea drepturilor vamale aplicabile în Irlanda la produsele importate din Spania este suspendată în totalitate de îndată ce nivelul acestora scade la 2 % ad valorem sau mai puțin.

(2) Alineatul (1) se aplică mutatis mutandis drepturilor vamale specifice al căror nivel nu depășește 2 % ad valorem.

Articolul 2

Prezentul protocol face parte integrantă din acord.

Articolul 3

Prezentul protocol este aprobat de către părțile contractante în conformitate cu procedurile proprii ale acestora. El intră în vigoare în prima zi a celei de-a doua luni care urmează datei la care părțile contractante își notifică reciproc îndeplinirea procedurilor necesare în acest sens.

Articolul 4

Prezentul protocol este redactat în două exemplare în limbile daneză, engleză, franceză, germană, greacă, islandeză, italiană, olandeză, portugheză și spaniolă, fiecare dintre aceste texte fiind considerat în egală măsură autentic.

Hecho en Bruselas, a catorce de abril de mil novecientos ochenta y nueve.

Udfærdiget i Bruxelles, den fjortende april nitten hundrede og niogfirs.

Geschehen zu Brüssel am vierzehnten April neunzehnhundertneunundachtzig.

Έγινε στις Βρυξέλλες, στις δέκα τέσσερις Απριλίου χίλια εννιακόσια ογδόντα εννέα.

Done at Brussels on the fourteenth day of April in the year one thousand nine hundred andeighty-nine.

Fait à Bruxelles, le quatorze avril mil neuf cent quatre-vingt-neuf.

Fatto a Bruxelles, addì quattordici aprile millenovecentottantanove.

Gedaan te Brussel, de veertiende april negentienhonderd negenentachtig.

Feito em Bruxelas, em catorze de Abril de mil novecentos e oitenta e nove.

Gjört í Brussel, hinn fjórtánda dag aprílmánaóar nítján hundruó áttatíu og níu.

Por el Consejo de las Comunidades Europeas For Rådet for De Europæiske Fællesskaber Für den Rat der Europäischen Gemeinschaften Για το Συμβούλιο των Ευρωπαϊκών Κοινοτήτων For the Council of the European Communities Pour le Conseil des Communautés européennes Per il Consiglio delle Comunità europee Voor de Raad van de Europese Gemeenschappen Pelo Conselho das Comunidades Europeias Fyrir hönd ráós Evrópubandalaganna